Республикалық және облыстық бюджеттер, республикалық маңызы бар қалалар, астана бюджеттері арасындағы 2023 – 2025 жылдарға арналған жалпы сипаттағы трансферттердің көлемі туралы ЗҚАИ-ның ескертпесі! Осы заңның қолданысқа енгізілу тәртібін 4-б. қараңыз. Осы Заң республикалық және облыстық бюджеттер, республикалық маңызы бар қалалар, астана бюджеттері арасындағы жалпы сипаттағы трансферттердің 2023 – 2025 жылдардағы үш жылдық кезеңге арналған жылдар бойынша бөлінген абсолюттік көріністегі көлемін айқындайды. 1-бап. Облыстық бюджеттен және республикалық маңызы бар қала, астана бюджеттерінен республикалық бюджетке берілетін бюджеттік алып қоюлардың көлемі 1. Облыстық бюджеттен және республикалық маңызы бар қала, астана бюджеттерінен республикалық бюджетке 2023 жылға арналған бюджеттік алып қоюлар 431 910 250 мың теңге, оның ішінде: Атырау облысынан – 155 010 785 мың теңге; Алматы қаласынан – 207 229 679 мың теңге; Астана қаласынан – 69 669 786 мың теңге сомасында белгіленсін. 2. Облыстық бюджеттен және республикалық маңызы бар қала, астана бюджеттерінен республикалық бюджетке 2024 жылға арналған бюджеттік алып қоюлар 469 501 019 мың теңге, оның ішінде: Атырау облысынан – 168 718 843 мың теңге; Алматы қаласынан – 226 102 075 мың теңге; Астана қаласынан – 74 680 101 мың теңге сомасында белгіленсін. 3. Облыстық бюджеттен және республикалық маңызы бар қала, астана бюджеттерінен республикалық бюджетке 2025 жылға арналған бюджеттік алып қоюлар 504 192 231 мың теңге, оның ішінде: Атырау облысынан – 178 103 098 мың теңге; Алматы қаласынан – 251 515 914 мың теңге; Астана қаласынан – 74 573 219 мың теңге сомасында белгіленсін. 2-бап. Республикалық бюджеттен облыстық бюджеттерге, республикалық маңызы бар қала бюджетіне берілетін бюджеттік субвенциялардың көлемі 1. Республикалық бюджеттен облыстық бюджеттерге, республикалық маңызы бар қала бюджетіне берілетін 2023 жылға арналған бюджеттік субвенциялар 4 995 054 752 мың теңге, оның ішінде: Абай облысына – 220 533 161 мың теңге; Ақмо

Ескерту. Осы Заңның күші жойылды – ҚР 04.12.2024 № 140-VIII Заңымен (01.01.2025 бастап қолданысқа енгізіледі). ЗҚАИ-ның ескертпесі! Осы Заң 01.01.2024 бастап қолданысқа енгізіледі. 1-бап. Қазақстан Республикасының Ұлттық қорынан кепілдендірілген трансферттің мөлшерлері Қазақстан Республикасының Ұлттық қорынан 2024 – 2026 жылдарға арналған республикалық бюджетке кепілдендірілген трансферттің мынадай мөлшерлері бекітілсін: 2024 жыл – 2 000 000 000 мың теңге; 2025 жыл – 2 000 000 000 мың теңге; 2026 жыл – 2 000 000 000 мың теңге. 2-бап. Кесімді баға мөлшерлері Қазақстан Республикасының Ұлттық қорына мұнай секторы ұйымдарынан түсетін түсімдер бойынша мұнайдың 2024 – 2026 жылдарға арналған кесімді бағасының мынадай мөлшерлері белгіленсін: 2024 жыл – бір баррель үшін 43,4 АҚШ доллары; 2025 жыл – бір баррель үшін 40,2 АҚШ доллары; 2026 жыл – бір баррель үшін 41,8 АҚШ доллары. 3-бап. Осы Заңды қолданысқа енгізу тәртібі 1. Осы Заң 2024 жылғы 1 қаңтардан бастап қолданысқа енгізіледі. 2. "Қазақстан Республикасының Ұлттық қорынан 2023 – 2025 жылдарға арналған кепілдендірілген трансферт туралы" 2022 жылғы 24 қарашадағы Қазақстан Республикасы Заңының күші жойылды деп танылсын. Қазақстан РеспубликасыныңПрезиденті Қ. ТОҚАЕВ

ЗҚАИ-ның ескертпесі! Қолданысқа енгізілу тәртібін 106-баптан қараңыз. 1-БӨЛІМ. ЖАЛПЫ ЕРЕЖЕЛЕР 1-тарау. ЖАЛПЫ ЕРЕЖЕЛЕР1-бап. Осы Кодекспен реттелетін қатынастар 1. Осы Кодекс цифрлық деректер мен цифрлық объектілерді құру, олардың айналымы, сақтау, беру және пайдалану кезінде цифрлық ортада туындайтын қоғамдық қатынастарды реттейді. Цифрлық орта деп осы Кодекспен реттелетін қоғамдық қатынастарды қозғайтын бөлікте цифрлық деректер мен цифрлық объектілерді орналастыру немесе оларға құқықтарды тіркеу аумағына қарамастан, оларды құру, олардың айналымы, сақтау, беру және пайдалану, оларға құқықтарды жүзеге асыру және беру үшін инфрақұрылымның, технологиялардың, процестер мен шарттардың жиынтығы түсініледі. 2. Цифрлық ортада туындайтын мүліктік және өзге де азаматтық-құқықтық қатынастар осы Кодексте белгіленген ерекшеліктер ескеріле отырып, Қазақстан Республикасының азаматтық заңнамасымен реттеледі. 3. Егер Қазақстан Республикасының Конституциясында, осы Кодексте, Қазақстан Республикасының заңдарында және Қазақстан Республикасы ратификациялаған халықаралық шарттарда өзгеше көзделмесе, Қазақстан Республикасының аумағында цифрлық деректер мен цифрлық объектілерді құру, олардың айналымы, сақтау, беру және пайдалану жөніндегі қызметті жүзеге асыратын шетелдіктер, азаматтығы жоқ адамдар және шетелдік заңды тұлғалар Қазақстан Республикасының азаматтары мен заңды тұлғалары үшін Қазақстан Республикасында белгіленген құқықтар мен бостандықтарды пайдаланады, сондай-ақ міндеттерді атқарады. 2-бап. Қазақстан Республикасының цифрлық заңнамасы 1. Қазақстан Республикасының цифрлық заңнамасы Қазақстан Республикасының Конституциясына негізделеді және осы Кодекстен және Қазақстан Республикасының өзге де нормативтік құқықтық актілерінен тұрады. 2. Қазақстан Республикасы ратификациялаған халықаралық шарттар осы Заңнан басым болады. Қазақстан Республикасы қатысушысы болып табылатын халықаралық шарттардың Қазақстан Республикасының аумағында қолданылу тәртібі мен талаптары Қазақстан Республикасы